CELEX: 32010R0464
Language: bg
Date: 2010-05-27 00:00:00
Title: Регламент (ЕС) № 464/2010 на Комисията от 27 май 2010 година за откриване на тръжна процедура, за квотната 2010 година, за намаляване на митото за внос в Испания на сорго от трети държави

28.5.2010   
            
            
               BG
            
            
               Официален вестник на Европейския съюз
            
            
               L 129/62
            
         РЕГЛАМЕНТ (ЕС) № 464/2010 НА КОМИСИЯТА
   от 27 май 2010 година
   за откриване на тръжна процедура, за квотната 2010 година, за намаляване на митото за внос в Испания на сорго от трети държави
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 144, параграф 1 във връзка с член 4 от него,
   като има предвид, че:
   
               (1)
            
            
               По силата на международните задължения на Общността в рамките на Уругвайския кръг на многостранните преговори (2) Общността е поела задължението за внос в Испания на определено количество сорго.
            
         
               (2)
            
            
               В глава II от Регламент (ЕО) № 1296/2008 на Комисията от 18 декември 2008 г. за установяване на подробни правила за прилагане на тарифните квоти за внос на царевица и сорго в Испания и внос на царевица в Португалия (3) са определени специфични правила за прилагане на намаление на ставката на вносното мито, за да бъдат действително внесени количествата, посочени в член 1, параграфи 1 и 2 от споменатия регламент.
            
         
               (3)
            
            
               Като се имат предвид пазарните условия в Испания през 2010 година, следва да се открие тръжна процедура за намаляване на митото за внос на сорго, за да бъде напълно използвана квотата за внос.
            
         
               (4)
            
            
               С Регламент (ЕО) № 675/2009 на Комисията (4) беше открита тръжна процедура за намаляване на митото за внос в Испания на сорго от трети държави до 17 декември 2009 г. Посочената тръжна процедура беше удължена до 27 май 2010 г. с Регламент (ЕС) № 1292/2009 на Комисията (5). Поради това Регламент (ЕО) № 675/2009 следва да бъде отменен.
            
         
               (5)
            
            
               Управителният комитет за общата организация на селскостопанските пазари не е представил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   Открива се тръжна процедура за намаляване на митото, посочено в член 136 от Регламент (ЕО) № 1234/2007, за сорго за внос в Испания.
   2.   Прилагат се разпоредбите на Регламент (ЕО) № 1296/2008.
   Член 2
   Тръжната процедура остава отворена до 16 декември 2010 г. По време на тръжната процедура се откриват частични тръжни процедури, за които датите за подаване на оферти се определят в обявлението за търг.
   Член 3
   Лицензиите за внос, издадени в рамките на тръжната процедура, са валидни петдесет дни, считано от датата на издаването им по смисъла на член 11, параграф 4 от Регламент (ЕО) № 1296/2008.
   Член 4
   Регламент (ЕО) № 675/2009 се отменя.
   Член 5
   Настоящият регламент влиза в сила на третия ден след публикуването му в Официален вестник на Европейския съюз.
   Той се прилага от 1 юни 2010 г.
   Срокът му на действие изтича на 16 декември 2010 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 27 май 2010 година.
      
         
            За Комисията, от името на председателя,
         
         Dacian CIOLOŞ
         
            Член на Комисията
         
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 336, 23.12.1994 г., стр. 22.
   
      (3)  ОВ L 340, 19.12.2008 г., стр. 57.
   
      (4)  ОВ L 196, 28.7.2009 г., стр. 5.
   
      (5)  ОВ L 347, 24.12.2009 г., стр. 22.